Drage učenice i učenici,

Vjerujem da redovito pratite vijesti vezane uz epidemiju. Obzirom na još uvijek prisutnu opasnost od zaraze, molimo da se pridržavate preporuka HZJZ-a o osnovnim epidemiološkim mjerama. Virus je i dalje prisutan oko nas!

* često perite ruke
* socijalna distanca (1.5 metar na otvorenom, a 2 metra u zatvorenim prostorima)
* u javnom prijevozu i velikim zatvorenim prostorima (trgovački centri) potrebno je i dalje nositi maske i držati se udaljenosti minimalno 2 metra.
* Izbjegavajte socijalne kontakte (rukovanje, grljenje i sl.)
* Ne dirajte lice neopranim rukama (sluznice nosa, usta, oči)

**PRAVILA ZA ULAZAK U ŠKOLU i KRETANJE U ŠKOLSKIM PROSTRORIMA**

* U školu možete doći samo ako imate doista **VAŽNU I NEODGODIVU** potrebu ili ako nešto morate potpisati (preuzimanje svjedodžbi za 4.C,D,E,F,G, preuzimanje duplikata) **od 12.30 – 14.30 sati**
* Na ulazu u školu dezinficirajte ruke, a u školskim prostorima (uključujući i dvorište)  **obvezno držite razmak od drugih osoba – najmanje 2 metra**

**POTVRDE**:

* Za potvrde **NE TREBATE DOLAZITI** u školu. Elektroničkom poštom pošaljite zahtjev (jasno napišite za koju svrhu tražite potvrdu). Potvrda će vam biti dostavljena također elektroničkIm poštom.

**PODJELA SVJEDODŽBI**

**5.A, B** razredi **29.6.** - raspored će biti na web stranici škole

**1.- 3.** razredi - **30.6.** - raspored će biti na web stranici škole

**3.A,B** i **4.A,B** razredi - svjedodžbe ćete moći preuzeti u referadi od 14. – 31.7.

**DOPUNSKI RAD** (za učenike koji imaju zaključene nedovoljne ocjene). Raspored pogledajte u izborniku Raspored sati. Dezinficirajte ruke na ulazu u školu ili ih operite u sanitarnom čvoru, prije nego uđete u prostor određen za dopunski rad.

**KNJIŽNICA:**

Knjige ćete vratiti nakon što preuzmete svjedodžbu. Na knjige zalijepite papirić na kojem će pisati vaše ime, prezime i razred. Knjige ćete odnijeti u knjižnicu, poštujući razmak 2 metra od drugih učenika na hodniku i odložiti ih na predviđeno mjesto (na vratima knjižnice pisati će gdje točno).

**ORMARIĆI**

Dolazite **SAMO** ako vam je zbilja **neophodno** nešto uzeti iz ormarića. Pri ulasku u zgradu dezinficirajte ruke i  **obvezno u školi budite udaljeni od drugih osoba, najmanje 2 metra.**

**ISPITI DRŽAVNE MATURE**

Kao i do sada sve obavijesti će vam dolaziti elektroničkom poštom na vašu osobnu adresu, a ovdje samo **PODSJETNIK**:

* **dok čekate ulazak u školu OBVEZNO budite kod oznaka na tlu**
* **na hodnicima do učionice i pri izlasku iz škole OBVEZANO budite udaljeni jedni od drugih 2 metra.**

Drage učenice i učenici,

ne mogu utjecati na vaše ponašanje **izvan školskih prostora**, samo vam mogu sugerirati da se pridržavate mjera opreza u ovim, očito još uvijek „corona“ vremenima. Nakon 3 tjedna sa 0 zaraženih, imamo zarežene osobe (u RH 18.6.- **6** zaraženih, 19.6.- **11**, 20.6. – **19,** 21.6. - **18**)! U Splitu i Zgrebu – najviše!

U školskim prostorima (osim vas) kreće se i 93 zaposlenika škole. Zbog sebe i zbog njih, **u svim školskim prostorima** **dužni ste se STROGO pridržavati pravila** (*ovdje navedenih*)

Sigurna sam da sve ovo razumijete jer ste učenici **Zdravstvene** škole.

Uživajte u školskim praznicima **uz mjere opreza**! Zdravi i veseli bili!

 vaša ravnateljica